Google Pixel 9 telefonerne kommer til august

Google har nu officielt bekræftet, at vi får Google Pixel 9-serien at se i august måned.

Den 13. august ser ud til at blive den store dag, hvad angår nye produkter fra Google. Det forventes nemlig at næste generation af Googles Pixel-telefoner bliver præsenteret – Pixel 9-serien. Videoen gør det ret tydeligt at vi får Pixel 9-serien at se, da titlen er “AI… meet IX at Made by Google”.

I videoen kan man desuden se et svagt glimt af de to telefoner – Pixel 9 og Pixel 9 Pro. Omridset af de to telefoner ser ud til at minde meget om rygternes bud på designet.

Læs mere om dette her: Google Pixel 9 og Pixel 9 Pro lækket på billeder

Under eventet kan det også være at vi får Pixel Watch 3 at se og måske Pixel Fold 2 – hvem ved.

Eventet løber af stablen den 13. august kl. 19:00 og det streames live via. YouTube.

https://www.youtube.com/watch?v=u9hJdz0Clkc

Læs også: Motorola klar med ny foldbar telefon: Razr 50 Ultra

Google Pixel 9 telefonerne kommer til august