Læk: Google Pixel 9 Pro kommer i fire farver

Information om Googles kommende Pixel 9-serie ser fortsat ud til at fosse ud – nu er der nemlig dukket billeder op af Google Pixel 9 Pro i fire forskellige farver.

For nogle uger siden slap der billeder ud af Pixel 9 i en pink “Rose” farve, hvilket ser ud til at blive en realitet. Tidligere på måneden viste Google desuden Pixel 9 Pro og Pixel 9 Pro Fold frem, i henholdsvis en hvid og en sort farve (Obsidian og Porcelain?). Indtilv videre er Hazel og Rose farvene altså ubekræftede.

Ifølge Android Headlines, kommer Pixel 9 Pro i Obsidian, Porcelain, Rose og Haze. Se farverne herunder:

Pixel 9 Pro i Obsidian

Pixel 9 Pro i Porcelain

Pixel 9 Pro i Rose

Pixel 9 Pro i Hazel

Mere lysstærk skærm

Google Pixel 9 Pro får en 6,34″ skærm, kun en anelse større en Pixel 9’s skærm på 6,24″. Ønskes en større skærm, er der også Pixel 9 Pro XL, med en skærm på 6,73″. Pixel 9 og 9 Pro får desuden en mere lysstærk skærm end forgængeren, med op til 1.800 nits i Pixel 9 og op til 2.050 nits i Pixel 9 Pro (XL).

Kilde: Android Authority

Derudover er der også dukket officielle specifikationer op, fra hvad der ligner noget markedsføringsmateriale fra Google selv. Se skemaet herunder:

Introduceres den 13. august

Google Pixel 9-serien introduceres den 13. august under et Made by Google-event. Vi følger selvfølgelig eventet og opdaterer, når der er nyt.

Læs også: Rygte: Samsung Galaxy Tab S10 Ultra lanceres i oktober

Læk: Google Pixel 9 Pro kommer i fire farver